Jerry Seinfeld Ekspandér faktaboks Amerikansk skuespiller, komiker og humorist.

Født i New York i 1954. Jødiske foreldre.

Komiserien "Seinfeld", der han spilte en karikert versjon av seg selv, gikk i ni sesonger fra 1989 til 1998.

På 37. plass over bladet Forbes' liste over USAs 100 rikeste kjendiser i 2009,

«Seinfeld» ble av TV Guide kåra til tidenes beste tv-serie.

Seinfeld avslo et tilbud på 110 millioner dollar for å lage en tiende sesong av «Seinfeld».

Han tjente 1703,58 dollar for hvert ord han sa i «Seinfeld».

4. juni 2011 kommer Jerry Seinfeld til Norge. Han skal holde ei ståopp-forestilling i Telenor Arena i Bærum.

– Å få Seinfeld til Norge er som å få en artist som har hatt en hitsingel i uka i ni år på rad hit, sier arrangøren Peer Osmundsvaag i Atomic Soul.

– Humorguden

Jerry Seinfeld starta sin ståopp -karriere i 1976 i New York. Han opptrådte i årene som fulgte blant annet i talkshowene til Johnny Carson og David Letterman .

– Han er kongen. Både på scenen og i «Seinfeld» holdt han høy klasse i mange år. For meg er dette som om humorguden kommer til Norge, sier «Nytt på nytt»-general Jon Almaas.

Jon Almaas gleder seg. Foto: NRK

I 1989 skapte Jerry Seinfeld tv-serien «Seinfeld» sammen med komiker Larry David . Serien var i ni sesonger blant de mest sette programmene på amerikansk fjernsyn.

Seinfeld og Beatles

Siste episode ble sendt i 1998. Siden har Jerry Seinfeld skrevet bøker og holdt ståopp-forestillinger verden over. 56-åringen hadde også stemmen til hovedpersonen i animasjonsfilmen «Bee Movie» i 2008.

– Det er vel kanskje bare The Beatles som kan toppe betydninga Jerry Seinfeld har hatt som kulturelt fenomen, så dette er stort, sier Peer Osmundsvaag.

Billettene til Seinfelds show i Oslo legges ut for salg 1. desember kl 09, og vil koste mellom 595 og 1195 kroner. Showet er komikerens hittil eneste bekrefta spillejobb i Europa i 2011.



Innholdet som skulle vises her støttes dessverre ikke lenger.

Innholdet som skulle vises her støttes dessverre ikke lenger.

Jerry Seinfeld lånte i 2008 stemmen sin til hovedpersonen Barry i filmen «Bee Movie». Foto: Filmweb

Hva synes du om at Jerry Seinfeld kommer til Norge?